Korund
Korund je kristalni oblik aluminij oksida (Al2O3) sa tragovima željeza, titanija i hroma. On je mineral koji gradi stijene. Jedan je od prirodnih čisto providnih materijala, ali može imati i drugačije boje ukoliko su prisutne nečistoće. Providni uzorci se koriste kao drago kamenje. Crveni korundi se nazivaju rubini, a padparadža ako su narandžasto-ružičasti. Korundi svih drugih boja nazivaju se safiri, naprimjer zeleni safir je korund zelene boje. Naziv korund je izvedeno iz tamilskog jezika. Tamilska riječ Kuruvindam ili sanskritska riječ Kuruvinda znači rubin. Pošto je tvrdoća korunda na Mohsovoj skali mineralne tvrdoće definirana kao vrijednost 9, on može ogrebati gotovo svaki drugi mineral. Zbog toga se često koristi kao abrazivni materijal na gotovo svemu, od brusnog papira do velikih mašina za obradu metala, plastike i drveta. Mješavina korunda i drugih supstanci naziva se smirak. Ova mješavina je manje abrazivna, a njena prosječna Mohsova tvrdoća se kreće oko 8. Najveći rudnici smirka nalaze se u Grčkoj i Turskoj. Osim svoje velike tvrdoće, korund je neobičan zbog svoje gustoće od 4,02 g/cm3, što je vrlo visoko za transparentni mineral sastavljen od elemenata malih atomskih masa aluminija i kisika.